อาการเลือดออกที่เหงือกมักพบได้บ่อยในบริเวณไรฟัน (แนวฟันตอนที่เหงือกหุ้ม) เพราะเหตุใด
เลือดออกตามไรฟัน หรือ เหงือกเลือดออก (Gum bleeding) เป็นอาการ ไม่ใช่โรค อาการเลือดออกที่เหงือกมักพบได้บ่อยในบริเวณไรฟัน (แนวฟันตอนที่เหงือกหุ้ม) เพราะบริเวณไรฟันเป็นตำแหน่งเกาะของหินปูนจึงก่อการระคายเคืองและก่อให้เกิดการอักเสบของเหงือกได้ง่าย ซึ่งเมื่อมีการอักเสบบวมของเหงือกจากสาเหตุใดๆ ก็ตาม ตำแหน่งไรฟันจะเป็นตำแหน่งที่เกิดเลือดออกได้ง่ายกว่าเหงือกส่วนอื่นๆ โดยเฉพาะเมื่อมีการบาดเจ็บจากการเสียดสี เช่น จากการแปรงฟัน หรือ จากการเคี้ยวอาหาร โดยเฉพาะอาหารแข็ง

การมีเลือดออกตามไรฟันบ่อย มีสาเหตุได้จาก

- ปัญหาสุขภาพช่องปาก เหงือก และฟัน (เช่น เหงือกอักเสบติดเชื้อ)
- จากโรคเลือด (เช่น ภาวะเกล็ดเลือดต่ำ)
- จากหลอดเลือดเปราะจากสาเหตุต่างๆ (เช่น โรคลักปิดลักเปิด/โรคขาดวิตามิน-ซี)
- จากผลข้างเคียงของยาลดการแข็งตัวของเลือด
- จากการติดเชื้อไวรัสบางชนิด ที่ส่งผลให้เกิดภาวะเกล็ดเลือดต่ำ (เช่น ในโรคไข้เลือด ออก) หรือ จากโรคมะเร็ง เช่น โรคมะเร็งเหงือก (โรคมะเร็งช่องปาก) และโรคมะเร็งเม็ดเลือดขาว

ดังนั้น เมื่อมีเลือดออกตามไรฟันบ่อยๆ จึงควรพบแพทย์ หรือ ไปโรงพยาบาลเสมอ เพื่อการวินิจฉัยหาสาเหตุ เพื่อการรักษาแต่เนิ่นๆ
อายุรศาสตร์ (อายุรศาสตร์) - Internal Medicine,ทันตกรรม Dentistry